Тэматычныя заняткі
«Масленiца
Мэта – пазнаёмiцца з традыцыйным народным святам «Масленiца».
Задачы:

· даведацца, калi святкавалi Масленiцу;
· пазнаёмiцца з традыцыяй святкавання.
Заданне: Прачытай расказ пра Масленiцу i раскажы бацькам i сябрам.

Масленiца – гэта апошняе зiмовае свята народнага календара. Святкавалi яе за 8 тыдняў да Пасхi i цягнулася яна звычайна 7 дзён. 
На Масленiцу елi сыр, масла, малако i блiны. Блiны – сiмвал сонца. 
Кожны дзень свята меў сваю назву i сваё прызначэнне:

Панядзелак – Сустрэча. У гэты дзень пяклi блiны, майстравалi санкi для катання з горак, рабiлi пудзiла Масленiцы. 

Аўторак – дарослыя каталiся з высокiх ледзяных гор разам з дзецьмi, пачыналi хадзiць у госцi адзiн да аднаго.

Серада – зяцi хадзiлi да цёшчы на блiны. Калi зяць не прыязджаў у госцi, то гэта лiчылася вялiкай крыўдай i непавагай з яго боку да жонкi. 
Чацвер – Тлусны цi Крывы. Пяклi блiны i аладкi, у тым лiку i для жывёлы.

Пятнiца – Цёшчыны вечары. Гуляннi працягвалiся, вяскоўцы наведвалi сваiх родзiчаў. 

Хлопцаў, якiя не паспелi ажанiцца да Масленiцы «каралi»: прывязвалi калодкi, каб тыя цягалi iх за сабой. Аднак хлопцы маглi адкупiцца блiнамi, цукеркамi цi iншымi ласункамi.

У суботу моладзь весялiлася, гушкалася на арэлях, упрыгожывала стужкамi, кветкамi, званочкамi каней, воз цi санi i каталiся па вёсцы. 
Няделя – Прашчоная. У гэты дзень спальвалi пудзiла, якое сiмвалiзавала зiму. Вакол вогнiшча вадзiлi карагоды, спявалi песнi. Зiму праганялi словамi: «Iдзi зiма да Кучава, бо ты нам надакучыла!». А яшчэ ў гэты дзень людзi прасiлi прабачэння: «Прабач, калi чым саграшыў перад табою справаю цi языком». 

ТЭМАТЫЧНЫЯ 

ЗАНЯТКІ

«МАСЛЕНIЦА»

